ડો. આર્થર સ્મિથ અને ડો. ગ્લેન પ્રિમિન્ગરે જણાવ્યું હતું કે કિડની હોસ્પિટલ બહુ જ ઓછી વર્લ્ડ ક્લાસ હોસ્પિટલોમાંની એક હોસ્પિટલ છે, જેમાં બન્ને યુરોલોજિકલ અને પીસીએનએલ ટ્રીટમેન્ટ ઉપલબ્ધ છે. ગુજરાતની સામાન્ય પ્રજા નસીબદાર છે કે નડિયાદ જેવા નાના શહેરમાં કિડનીના રોગો-સ્ટોન-પ્રોસ્ટેટ-બ્લેડરના રોગની સારવાર માટે સ્ટેટ ઓફ ધ આર્ટ ટ્રીટમેન્ટ ફેસિલિટી ઉપલબ્ધ છે. તાજેતરમાં બે અમેરિકી ડોક્ટરો ડો. આર્થર સ્મિથ અને ડો. ગ્લેન કિડની હોસ્પિટલની મુલાકાતે આવ્યા હતા, તેઓ કિડની હોસ્પિટલની સમાજસેવા, અત્યાધુનિક સારવાર-અદ્યતન સાધનોથી પ્રભાવિત થયેલા છે. તેઓ 2011થી કિડની હોસ્પિટલ સાથે સંકળાયેલા છે અને અવારનવાર હોસ્પિટલમાં આવે છે. પ્રો. ગ્લેન નિષ્ણાત યુરોલોજિસ્ટ છે અને તેઓ અહીં યુરોલોજિસ્ટને માર્ગદર્શન આપે છે.